Mykonos – Santorini – Aegean Islands Promo- Στο Λονδίνο για την προώθηση των νησιών του Αιγαίου - Mykonos Best
Στην φετινή επετειακή Διεθνή Έκθεση Τουρισμού, World Travel Market, που
πραγματοποιείται από τις 4 – 6 Νοεμβρίου 2019, συμμετέχει η ομάδα του προγράμματος
Mykonos – Santorini – Aegean Islands Promo με επικεφαλής τον Ambassador του
Ελληνο-Αμερικανικού Επιμελητηρίου Εμπορίου της Νέας Υόρκης και αντιπρόσωπο
Αιγαίου της εταιρείας συμβούλων MTC Group, κ. Κώστα Σκαγιά.
Yπό τη σκιά του Brexit και της κατάρρευσης του Thomas Cook, η ομάδα του Mykonos –Santorini-Aegean Islands Promo θα διερευνήσει το νέο τοπίο που διαμορφώνεται στοντουριστικό χάρτη, προωθώντας παράλληλα την αυθεντικότητα των Αιγαιοπελαγίτικωνπροορισμών και τις επιχειρήσεις – μέλη του που προσφέρουν υψηλού επιπέδου υπηρεσίες στους 50.000 και πλέον επισκέπτες της έκθεσης, εκ των οποίων πάνω από 32.000 τουριστικοί buyers.
Ιδιαίτερη έμφαση, όπως κάθε χρόνο, θα δοθεί στην προσέλκυση επισκεπτών, υψηλού εισοδηματικού προφίλ. Για την πληροφόρησή τους, θα χρησιμοποιηθεί το διαδραστικό έντυπο υλικό καθώς και οι ψηφιακές εφαρμογές, σχεδιασμένες από ομάδα ειδικών στις σύγχρονες τεχνολογίες και στον τουρισμό από Λονδίνο, Νέα Υόρκη και την ομάδα της MTC Group στη Μύκονο.
Η WTM είναι από τις σημαντικότερες εκθέσεις τουρισμού, όπου πραγματοποιούνται επαγγελματικές συμφωνίες δισεκατομμυρίων ευρώ και αναλύονται οι τάσεις στον τουρισμό της επόμενης σαιζόν. Στα σαράντα χρόνια, αδιάλειπτης παρουσίας της στα τουριστικά δρώμενα, η δυναμική της αυξάνεται συνεχώς, τόσο όσον αφορά την επισκεψιμότητα όσο και τη συμμετοχή εκθετών.